CELEX: 62022TN0192
Language: ro
Date: 2022-04-13 00:00:00
Title: Cauza T-192/22: Acțiune introdusă la 13 aprilie 2022 – Polynt/ECHA

7.6.2022   
            
            
               RO
            
            
               Jurnalul Oficial al Uniunii Europene
            
            
               C 222/33
            
         
      Acțiune introdusă la 13 aprilie 2022 – Polynt/ECHA
      (Cauza T-192/22)
      (2022/C 222/55)
      Limba de procedură: engleza
      
         Părțile
      
      
         Reclamantă: Polynt SpA (Scanzorosciate, Italia) (reprezentanți: C. Mereu și S. Abdel Qader, avocați)
      
         Pârâtă: Agenția Europeană pentru Produse Chimice
      
         Concluziile
      
      Reclamanta solicită Tribunalului:
      
                  —
               
               
                  declararea acțiunii ca fiind admisibilă și întemeiată;
               
            
                  —
               
               
                  anularea deciziei Agenției Europene pentru Produse Chimice, comunicată prin scrisoarea din 4 februarie 2022 (FUP- DEV-01-21200655590-58-0000-CCH-1-2_FTR_NOTIF), prin care se informează despre lipsa unui răspuns la o decizie de evaluare a dosarului;
               
            
                  —
               
               
                  declararea – sau dispunerea ca ECHA să adopte o nouă măsură prin care se declară – că reclamanta este exonerată de obligația de a furniza ECHA orice informație ca urmare a încetării producerii și a indisponibilității subsecvente a substanței în discuție pentru motive de forță majoră, și
               
            
                  —
               
               
                  obligarea ECHA la plata tuturor cheltuielilor de judecată aferente prezentei proceduri.
               
            
         Motivele și principalele argumente
      
      În susținerea acțiunii, reclamanta invocă 4 motive.
      
                  1.
               
               
                  Primul motiv se întemeiază pe încălcarea de către pârâtă a principiului forței majore atunci când a considerat că încetarea fabricării substanței 1,3-dioxo-2-benzofuran-5-acid carboxilic cu 1-nonanol (Număr CE 941-303-6) (denumite în continuare „substanțele”) după adoptarea deciziei finale de verificare a conformității pentru motive de forță majoră nu scutește reclamanta de obligația de a furniza informațiile solicitate în decizia inițială de verificare cu privire la substanțe.
               
            
                  2.
               
               
                  Al doilea motiv se întemeiază pe încălcarea de către pârâtă a articolului 50 alineatul (2) din Regulamentul (CE) nr. 1907/2006 al Parlamentului European și al Consiliului (1) (denumit în continuare „Regulamentul REACH”).
               
            
                  3.
               
               
                  Al treilea motiv se întemeiază pe încălcarea de către pârâtă a articolelor 5 și 6 din Regulamentul REACH.
               
            
                  4.
               
               
                  Al patrulea motiv se întemeiază pe încălcarea de către pârâtă a principiului proporționalității.
               
            
         (1)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO 2006, L 396, p. 1).